
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλοϋ και δημιουργία ζώνης παρα¬ 
λίας στην περιοχή Γεωργιούπολης Χανιών. 1 

Περί αναγκαστικής απαλλοτρίωσης ακινήτου υπέρ της Κοινότητος Δρο¬ 
σάτου. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

' Καθορισμός ύψους — κάλυψης — συντελεστή δόμησης στο ρυμοτο¬ 


μικό σχέδιο Λίμνης, στο Νομό Εύβοιας. 3 

Καθορισμός ύψους - κάλυψης — συντελεστή δόμησης στο ρυμοτομικό 
σχέδιο Φαράκλας - (διανομή Υπ. Γεωργίας), στο Νομό Εύβοιας. 4 

Χαρακτηρισμός οδού στον Άνω συνοικισμό Νάουσας ως δημοτικής, 

στο Νομό Ημαθίας. 5 

Καθορισμός ορίων οικισμών Κάτω Σταυρός - Σταυρός, κατηγοριοποί- 
ησή του και καθορισμός όρων αρτιότητας και δόμησης στο Ν. Λέ¬ 
σβου. 6 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 15004 (1) 


Καθορισμός των ορίων του αιγιαλού και δημιουργία ζώνης παραλίας 
στην περιοχή Γεωργιούπολης Χανιών. 

Ο ΝΟΜΑΡΧΗΣ ΧΑΝΙΩΝ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/40 
«περί αιγιαλού και παραλίας», όπως τροποποιήθηκαν και συμπλη¬ 
ρώθηκαν με τις διατάζεις: α) Του άρθρου 13 του Ν. 1078/80 και 
β) του άρθρου 23 του Ν. 1337/83. 

2. Τις διατάξεις του άρθρου 1 παρ. 9 του κεφαλαίου Β' της 
0208/181/82 κοινής απόφασης των Υπουργών Προεδρίας Κυβερνήσεως 
και Οικονομικών. 

3. Την από 10.2.1986 έκθεση της Επιτροπής καθορισμού των ορίων 
του αιγιαλού κ.λ,π., που καθόρισε τα όρια του αιγιαλού και παραλίας στην 
περιοχή Γεωργιούπολης — όρια Νομού Ρεθύμνης (Π 1) και το από Σεπτεμ¬ 
βρίου 1977 διάγραμμα του Υπ. Οικονομικών με κλίμακα 1:500 που 
θεωρήθηκε την 22.11.1977 από τον Δ/ντή Τ.Υ. Υπ. Οικονομικών. 

4. Την σύμφωνη γνώμη του Γ.Ε.Ν. που διατυπώθηκε στο έγ¬ 
γραφό του αριθ. Φ. 187.2/289/86. 

5. Τις διατάξεις του άρθρου 1 παρ. 1 του Ν. 3200/55 «περί 
διοικητικής αποκεντρώσεως» ως σήμερα ισχύουν, αποφασίζουμε: 

α) Επικυρώνουμε την από 10.2.1986 έκθεση της Επιτροπής καθο¬ 
ρισμού των ορίων του αιγιαλού και της παραλίας και θέσεων αμμολη- 
ψίας, ως και το από Σεπτεμβρίου 1977 τοπογραφικό διάγραμμα που 
τη συνοδεύει, το οποίο συντάχθηκε από την Τεχνική Δ/νση του Υπουρ¬ 
γείου Οικονομικών με κλίμακα 1:500 και θεωρήθηκε από τον αρμόδιο 


Δ/ντή της την 22.11.1977, επί του οποίου η πιο πάνω Επιτροπή 
καθόρισε με κόκκινη γραμμή τα όρια του αιγιαλού και με κίτρινη 
γραμμή τα όρια της παραλίας στο φύλλο αριθμός 1 του διαγράμματος 
περιοχής Γεωργιούπολης Αποκορώνου προς όρια Νομού Ρεθύμνης. 

β) Η απόφαση μαζί με την έκθεση και το διάγραμμα να δημοσιευθούν 
στην Εφημερίδα της Κυβερνήσεως. 

Χανιά, 27 Αυγούστου 1986 
Ο Νομάρχης 

ΜΑΝΩΛΗΣ ΠΑΝΤΟΥΒΑΚΗΣ 
ΕΚΘΕΣΗ 

Επιτροπής καθορισμού των ορίων του αιγιαλού κ.λ.π. 

Καθορισμός για πρώτη φορά των ορίων του αιγιαλού και της παραλίας 
στην περιοχή Γεωργιούπολης Αποκ/νου του Ν. Χανιών. 

Χανιά, σήμερα τη 10η Φεβρουάριου 1986, οι υπογεγραμμένοι: 

1. Νικόλαος Κολιαράκης, Οικον. Έφορος Χανιών. 

2. Μιχαήλ Μαρκετάκης, πολ. Μηχ/κός, αναπληρών τον κωλυόμενο 
Δ/ντή Τεχνική Υπηρεσιών Ν. Χανιών. 

3. Φώτης Ψαρράς, Πλωτάρχης Λ.Σ., αποτελούντες την Επιτροπή 
καθορισμού των ορίων του αιγιαλού, παραλίας, κ.λ.π. 

Αφού λάβαμε υπόψη: 

1) Την πινακίδα Π1 του από 17.9.1977 τοπογραφικού διαγράμμα¬ 
τος του Υπουργείου Οικονομικών, θεωρημένο την 22.11.1977 από 
τον προϊστάμενο της Δ.Τ.Υ. του ίδιου Υπουργείου Γρ. Ξηρογιάννη. 

2) Την απόφαση του Νομάρχη Χανιών αριθμός 19978/29.12. 
1980, με την οποία επικυρώθηκε ο καθορισμός των ορίων του αιγιαλού 
κ.λ.π., σε συνεχόμενη περιοχή (σχέδια Π2 και Π3). 

3) Τη γνωμοδότηση του Γ.Ε.Ν. αριθ. Φ. 187.2/511/7.9.1984. 

4) Τη μορφολογία της περιοχής και το γεγονός ότι είναι εκτεθιμένη 
στους βόρειους ανέμους. 

5) Την αντίληψη που σχηματίσαμε από την επιτόπια μετάβαση, 
σχετικά με το πλάτος της ξηράς που βρέχεται από τη θάλασσα. 

6) Τις διατάξεις του Α.Ν. 2344/40 «περί αιγιαλού και παρα¬ 
λίας» ως και τη διαταγή του Υπ. Οικονομικών αριθ. Τ. 
3228/1420/11.10.1983, αποφασίζουμε: 

Καθορίζουμε επί της πινακίδας Π1 του παραπάνω αναφερομέ- 
νου τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή 50, 1, 2, 3, 4, 5, 6, 7, 8, 9, 10 και 11. 

β) Την οριογραμμή της παραλίας με κίτρινη συνεχή πολυγωνική 
γραμμή 14, 1', 2', 3’, 4', 5', 6', 8', 9', ΙΟ', 11*. 

γ) Αποφαίνεται η Επιτροπή ότι δεν υπάρχει περίπτωση παλαιού αιγιαλού. 

δ) Τίθεται ζώνη παραλίας 10 μ. επειδή δεν εξυπηρετούνται οι σκοποί 
του άρθρου 7 του Α.Ν. 2344/40. 

ε) Οι κορυφές των οριογραμμών εξασφαλίζονται από σταθερά σημεία. 

Η Επιτροπή 

ΝΙΚ. ΚΟΛΙΑΡΑΚΗΣ, ΜΙΧ. ΜΑΡΚΕΤΑΚΗΣ 
ΦΩΤΗΣ ΨΑΡΡΑΣ 

Αριθ. 585 (2) 

Περί αναγκαστικής απαλλοτρίωσης ακινήτου υπέρ της Κοινότητος Δροσάτου. 
Ο ΠΡΟΕΔΡΟΣ ΚΟΙΝΟΤΗΤΟΣ ΔΡΟΣΑΤΟΥ 
' Εχοντας υπόψη: 

1) Τις διατξεις των άρθρων 202 και 203 του Δημοτικού και Κοινοτι¬ 
κού Κώδικα σε συνδυασμό με τις διατάξεις του άρθρου 1 παρ. 1 του 
Νόμου 3200/55 «περί διοικητικής αποκεντρώσεως», τις διατάξεις του 
Π.Δ. 22/1982 και .την αριθ. 3/1982 γνωμοδότηση του Νομικού Συμ¬ 
βουλίου του Υπουργείου Εσωτερικών, με την οποία έπαυσε να απαιτείται 
η ρώμη της Επιτροπής του άρθρου 203 του Ν. 1065/1983. 

2) την 15/86 απόφαση του Κοινοτικού Συμβ. περί αναγκαστικής απαλλο- 
τριώσεως για διάνοιξη αγροτικού δρόμου στη θέση Κερίζι της Κοινότητας. 

3) Το υπό του μηχανικού της Τ.Υ.Δ.Κ. Αλ. Μπουρλή συνταχθέν και 
υπό του Προϊσταμένου της Τ.Υ.Δ.Κ. θεωρηθέν από 21.2.86 τοπογρα¬ 
φικό διάγραμμα μετά κτηματολογικού πίνακα του ως άνω ακινήτου. 

4) Τα στοιχεία του οικείου φακελλου, εκ του οποίου προκύπτει ότι εξάντλησε 
κάθε πρόσφορο μέσο, για την οιειοθελή προσφορά από τον ιδιοκτήτη. 

5) Την από 21.2.86 εκτιμητική έκθεση της Επιτροπής εκτιμήσεως του 
υπό απαλλοτρίωση ακινήτου με την οποία καθορίζεται στο ποσό των 13.811 

δ ρχ· 

6) Το γεγονός ότι το προς απαλλοτρίωση οικίνητο είναι το μοναδικό 
για τη διάνοιξη του δρόμου, αποφασίζουμε: 

Επικυρώνουμε την αριθ. 15/86 απόφαση του Κοινοτικού Συμβουλίου 
Δροσάτου περί (αναγκαστικής απαλλοτρίωσης του (ακινήτου προς διάνοιξη 
Κοινοτικού δρόμου, ιδιοκτησίας κληρονόμου Τερζή Γεωργίου και του γιου 
του Κων/νου συνολικής εκτάσεως 295,8 τ.μ. και μια αχλαδιάς όπως 
φαίνεται στο τοπογραφικό διάγραμμα του μηχανικού της Τ.Υ.Δ.Κ. 

Η απαλλοτρίωση θα γίνει υπέρ της Κοινότητας Δροσάτου. 

Η αποζημίωση που θα βαρύνει τον (ανωτέρω οργανισμό θα καταβληθεί 
σύμφωνα με τις διατξεις του Ν.Δ. 797/1971 χωρίς να αποκλείεται και 
ο καθορισμός της δια συμβιβασμού. 

Δροσάτο, 16 Σεπτεμβρίου 1986 
Ο Πρόεδρος 

ΗΛΙΑΣ ΚΩΝΣΤΑΝΤΙΝΟΠΟΥΛΟΣ 


ΕΚΤΙΜΗΤΙΚΗ ΕΚΘΕΣΗ 

Του προς απαλλοτρίωση ακινήτου προς διάνοιξη κοινοτικού δρόμου 
ιδιοκτησίας 1) Τερζή Κων/νου, β) Σπυροπούλου Χαραλάμπους, γ) Δη¬ 
μητρούλης Παπαχριστοπούλου κατοίκων Δροσάτου. 

Στο Δροσάτο σήμερα στις 5.2.86 οι κάτωθι υπογεγραμμένοι: 1) 
Μπουρλής Αλέξανδρος Υπομ/κός ΤΥΔΚ, 2) Λυμπέρης Παναγιώτης 
και Παπαχριστόπουλος Βασίλειος Κοιν. Σύμβουλοι Κοινότητας Δρο¬ 
σάτου αποτελούντες σύμφωνα με Α 4081/86 και την Α4429/85 
δ/γή Νομαρχίας Αχαΐας επιτροπή εκτιμήσεως των προς απαλλο- 
τρίων ακινήτων προς διάνοιξη δρόμου ιδιοκτησίας ως άνω αφού 
πήγαμε επ'ιτόπου και έχοντες υπ’ όψη μας. 

Ιον. Το συνημμένο τοπογραφικό διάγραμμα μετά κτηματολογικού πίνακα. 

2ον. Τη θέση των ακινήτων και το είδος αυτών. 

3ον. Την αξία των παρακειμένων ακινήτων. 

4. Το γεγονός ότι υπήρχε δρομολόγιο εμφόρτων ζώων και ότι είναι 
απαραίτητος η κατασκευή οδού βατής σε οχήματα για τη μεταφορά 
προϊόντων με εξασφάλιση των παρακειμένων ιδιοκτησιών, καθορίζουμε: 

Τιμή ανά Μ.Τ. αγρού δραχ. 30 ανά Μ.Τ. αμπελώνα δταχ 45 και 
δένδρου αχλαδιάς 500 δραχ. και κατά διακαιούχο. 


1) Τερζής Κων/νος Αμπελώνα Μ.Τ. 295.8x45= 13.311 

2) Τερζής Κων/νος Αχλαδιά τεμ. 1x500= 500 

3) Σπυρόπουλος Χαράλαμπος 35x30= 1.050 

4) Δημητρούλα Παπαχριστοπούλου 104,4x30= 3.012 

171573 


Ήτοι σύνολο δαπάνης απαλλοτριώσεως δέκα επτά χιλιάδες οκτακόσια 
εβδομήντα τρία (17.873). 

Η Επιτροπή 

ΑΛΕΞ. ΜΠΟΥΡΛΗΣ, ΠΑΝΑΓ. ΛΥΜΠΕΡΗΣ 
ΒΑΣ. ΠΑΠΑΧΡΙΣΤΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 8686 (3) 

Καθορισμός ύψους — κάλυψης - συντελεστή δόμησης στο ρυμοτομικό 
σχέδιο Λίμνης, στο Νομό Εύβοιας. 

Ο ΝΟΜΑΡΧΗΣ ΕΥΒΟΙΑΣ 
' Εχοντας υπόψη: 

1. Τις διατάξεις του Α.Ν. 314/68 «περί παροχής στον Υπουργό 
Βορ. Ελλάδας και τους Νομάρχες αρμοδιοτήτων επί θεμάτων έγκρι¬ 
σης, και τρο?, ιποίησης σχεδίων πόλεων, κομών κ.λ.π., όπως τροπο¬ 
ποιήθηκαν με το Ν.Δ. 1018/71. 

2. Το Π.Δ. 183/86 (ΦΕΚ 70Α) περί εγκρίσεως τροποποιήσεων σχεδίου 
πόλεων και καθορισμού όρων και περιορισμών δόμησης από τους Νομάρχες. 

3. Τις διατάξεις του από 17.7.23 Ν.Δ, «περί σχεδίων πόλεων, 
του Ν.Δ. 305/47 και του Ν.Δ. 690/48 «περί τροποποήσεως των 
περί σχεδίων πόλεων διατάξεων. 

4. Τις διατάξεις του Ν. 651/77. 

5. Τους" ιαχΰαντες όρους δόμησης στο ρυμοτομικό σχέδιο Λίμνης πριν 
την ψήφιση Γ.Ο.Κ./85. 

6. Τις διατάξιςτου Γ.Ο.Κ./85 και ειδικότερα των άρθρων, αυτού. 

7. Το με αριθ. Πρωτ. Γ. 33684/3363/86 έγγραφο του ΤΠ.ΠΕ.ΧΩ. 
Δ.Ε. 

8. Την με αριθ. 176/86 Απόφαση Δημοτικού Συμβούλιο Λίμνης. 

9. Τη μτ αριθ. (3) του 33ου/86 πρακτικού, γνωμοδότηση 
ΥΧΟΠ Νομού Εύβοιας, αποφασίζουμε: 

1) Αναθεωρούμε τους όρους δόμησης (ύψος) στον τομέα 1 του ρυμο¬ 
τομικού σχεδίου Λίμνης και το καθορίζουμε ως εξής: 

Μέγιστο επιτρεπόμενο ύψος στον τομέα Π ρυμοτομικού σχεδίου Λίμνης 
= 8 μ· 

2) Οι λοιποί όροι δόμησης (συντελεστής δόμησης) να εξεταστούν 
με την αναθεώρηση του σχεδίου. 

Κατά τα λοιπά η δόμηση των κτιρίων διέπεται από τις διατάξεις του 

Ν. 1577/85. 

Η απόφαση αυτή να δημοσιευθεί στην Εφημερίδα της Κυβερνήσεως. 
Χαλκίδα, 28 Αυγούστου 1986 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 

-ψ- 

Αριθ. 8689 (4) 

Καθορισμός ύψους — κάλυψης - συντελεστή δόμησης στο ρυμοτομικό 
σχέδιο Φαράκλας — (διανομή Υπ. Γεωργίας), στο Νομό Εύβοιας. 

Ο ΝΟΜΑΡΧΗΣ ΕΥΒΟΙΑΣ 
' Εχοντας υπόψη: 

1. Τις διατάξεις του Α.Ν. 314/68 «περί παροχής στον Υπουργό 
Βορ. Ελλάδας και τους Νομάρχες αρμοδιοτήτων επί θεμάτων έγκρι¬ 
σης, και τροποποίησης σχεδίων πόλεων, κομών κ.λ.π., όπως τροπο¬ 
ποιήθηκαν με το Ν.Δ. 1018/71. 

2. Το Π.Δ. 183/86 (ΦΕΚ 70Α) περί εγκρίσεως τροποποιήσεων σχεδίου 
πόλεων και καθορισμού όρο» και περιορισμών δόμησης από τους Νομάρχες. 

3. Τις διατάξεις του από 17.7.23 Ν.Δ. «περί σχεδίων πόλεων, 
του Ν.Δ. 305/47 και του Ν.Δ. 690/48 «περί τροποποήσεως των 
περί σχεδίων πόλεων διατάξεων. 

4. Τις διατάξεις του Ν. 651/77. 

5. Τους ισχύοντες όρους δόμησης στο ρυμοτομικό σχέδιο (διανομή 
Υπουργείου Γεωργίας) Φαράκλας πριν την ψήφιση του Γ.Ο.Κ./85. 

. 6. Τις διατάξις του Γ.Ο.Κ./85 και ειδικότερα των άρθρων, αυτού. 

7. Το μ* αριθ. Προιτ. Γ. 33684/3363/86 έγγραφο του ΥΠ.ΠΕ.ΧΩ. 
Δ.Ε. 

8. Την με αριθ. 16/86 απόφαση Κοινοτικού Συμβουλίου Φαράκλας. 

9. Τη με αριθ. (6) του 33ου/86 πρακτικού, γνωμοδότηση 
ΥΧΟΠ Νομού Εύβοιας, αποφασίζουμε: 

1) Αναθεωρούμε τους όρους δόμησης (ύψος και συντελεστής δόμη¬ 
σης) στο ρυμοτομικό σχέδιο (διαμονή Υπουργείου Γεωργίας) Φαρά¬ 
κλας και τους καθορίζουμε ως εξής: 

Μέγιστο επιτρεπόμενο ύψος = 8,5 μ. 

Συντελεστής δόμησης = 0,8 μ. 

Ποσοστό κάλυψης και λοιποί όροι δόμησης κατά ΓΟΚ/85. 


2) Κατά τα λοιπά η δόμηση των κτιρίων διέπεται από τις διατάξεις 
του Ν. 1577/85. 

Η απόφαση αυτή να δημοσιευθεί στην Εφημερίδα της Κυβερνήσεως. 
Χαλκίδα, 28 Αυγούστου 1986 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 


♦ 


Αριθ. 2476 (5) 

Χαρακτηρισμός οδού στον Άνω συνοικισμό Νάουσας ως δημοτικής, στο 
Νομό Ημαθίας. 

Ο ΝΟΜΑΡΧΗΣ ΗΜΑΘΙΑΣ 
' Εχοντας υπόψη: 

1. Το άρθρο 1 παρ. 2 του από 24.5.85 Π. Δ/τος. 

2. Την αριθ. 31/86 απόφαση του Δημ. Συμβουλίου Νάουσας στην 
οποία φαίνεται ότι το Δημοτικό Συμβούλιο θεωρεί την οδό από « Άνω 
Συνοικισμό» Νάουσας μέχρι του Αγ. Νικολάου σαν αγροτική οδό επειδή 
εξυπηρετεί την αγροτική περιοχή, το δε τμήμα της από τον Αγ. 
Νικόλαο μέχρι την επαρχιακή οδό Νάουσας, Βερμίου είναι δασική 
οδός και δεν μπορεί να θεωρηθεί σαν δημοτική. 

3. Την αριθ. 3341/24.10.85 εισήγηση του ΤΠ - ΠΕ το οποίο 
εισηγείται ότι η οδός από «Άνω Συνοικισμό» Άγ. Νικόλαο — Επαρ¬ 
χιακή οδός αριθ. 3 δύναται να χαρακτηρισθεί σαν η κυριότερη που 
συνδέει τον συνοικισμό με την επαρχιακή οδό Νάουσα — Κ. Βερμίου 
και δεν αντιβαίνει στις διατάξεις του από 24.5.85 Π. Δ/τος. 

4. Το αριθ. 3ο/21.3.86 πρακτικό του Συμβουλίου Χ.Ο.Π. του Ν. 
Ημαθίας στο οποίο φαίνεται ότι το Συμβούλιο θεωρεί πως τα χαρακτη¬ 
ριζόμενα δύο οικοδ. τετράγωνα σαν «Άνω Συνοικισμό» δεν αποτελούν 
ξεχωριστό οικισμό αφού βρίσκονται στο ίδιο Πολεοδομικό Σχέδιο της 
πόλης Νάουσας και κατά συνεπεία εφ’ όσον η Επαρχιακή οδός προς 
Σέλι διέρχεται μέσα από την πόλη της Νάουσας και δεν μπορεί να 
εφαρμοστεί το άρθρο 1 του από 24.5.85 Π. Δ/τος. 

Επίσης και στην περίπτωση που αποτελεί ο «Άνω Συνοικισμός» ανεξάρ¬ 
τητο οικισμό τότε ο δρόμος που συνδέει αυτόν δια μέσου της Νάουσας 
με τον Επαρχιακό προς Σέλι είναι μόλις 600 μ. πολύ καλής κατάστασης 
χαρακτηρισμένος σαν δημοτικός σε αντίθεση με τον προτεινόμενο μήκους 
3100 μ. που είναι για το τμήμα του μέχρι Αγ. Νικολάου αγροτικός και 
για το υπόλοιπο τμήμα μέχρι Επαρχιακό δρόμο δασικός. 

5. Το αριθ. 612/12.5.86 έγγραφο της Δ/νσης Δασών Βέρροιας 
όπου διευκρινίζεται ότι ο δρόμος Νάουσας - Αγ. Νικόλαου προς Σέλι 
που διέρχεται από τον προσφυγικό οικισμό Νάουσας δεν είναι δασικός. 

6. Το από 3.4.86 Π. Δ/γμα (ΦΕΚ 407 Δ/29.4.86) με το οποίο 
καθορίζεται Ζώνη Οικιστικού ελέγχου (ΖΟΕ) όπου φαίνεται ότι στην 
περιοχή που βρίσκεται η προς κρίση οδός επιτρέπεται η δόμηση για 
χρήσεις κατοικίας, γεωργικών αποθηκών αντλητικών εγκαταστάσεων, 
υδατοδεξαμενών, Φρεατίων αθλητικών εγκαταστάσεων, τουριστικών 
εγκαταστάσεων, θερμοκηπίων, δημοσίων ή δημοσίων ή δημοτικών 
κτιρίων κοινής ωφελείας με τους όρους και περιορισμούς δόμησης 
όπως οι διατάξεις των από 6.10.78 και 24.5.85 Π. Δ/των. 

7. Το από 21.11.78 Π. Δ/γμα (ΦΕΚ 682 Δ/23.12.78) όπου φαίνεται 
ότι ο «Άνω Συνοικισμός» αποτελεί ξεχωριστό οικισμό με ξεχωριστούς όρους 
δόησης διότι δεν συμπεριλαμβάνεται σε κανένα τομέα της πόλης Νάουσας. 

8. Το γεγονός ότι σε κατά παρέκκλιση οικόπεδα που έχουν πρόσωπο 
επί της οδού Νάουσας Αγ. Νικολάου έχουν δοθεί οικοδομικές άδειες 
και από το Τμήμα Πολεοδομίας και Πολεοδομικών Εφαρμογών Ν. 
Ημαθίας και από την Πολεοδομία του Δήμου Νάουσας μετά από 
Πιστοποιητικά του Δημάρχου Νάουσας) (αριθ. πρωτ. 2002/24.5. 
1979) ότι η οδός αυτή είναι Δημοτική επειδή συνοδεύει τον οικισμό 
της Νάουσας με τον «Άνω Συνοικισμό» και στη συνέχεια με το Επαρ¬ 
χιακό δίκτυο Βέροιας — Νάουσας - κ. Βερμίου, αποφασίζουμε: 

Χαρακτηρίζουμε -δημοτική την από «Άνω Συνοικισμό —' Αγιο Νικόλαο 
- Επαρχιακό οδός αριθ. 3 που είναι και η κυριότερη που συνδέει τον Άνω 
Συνοικισμό με την αριθ. 3 επαρχιακή οδό Βέροιας — Νάουσας — Κάτω Βέρ¬ 
μιο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 4 Σεπτεμβρίου 1986 
Ο Νομάρχης 
ΝΙΚΟΣ ΣΧΟΙΝΑΣ 

Αριθ. Π Λ 656 (6) 

Καθορισμός ορίων οικισμών Κάτω Σταυρός — Σταυρός, κατηγοριοποίησή 

του και καθορισμός όρων αρτιότητας και δόμησης στο Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του Π.Δ. 24.4/3.5.1985 «τρόπος καθορισμού 
ορίων των οικισμών της Χώρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους 
είχε ανατεθεί η σχετική μελέτη, στα πλαίσια του σχεδιασμού των 
ανοιχτών πόλεων — χωριών Ν. Λέσβου. 

3. Το δελτίο αρχιτεκτονικής αναγνώρισης των οικισμών Κάτω 
Σταυρός - Σταυρός που συμπληρώθηκε από τους μελετητές που 
αναφέρουμε παραπάνω, σύμφωναμε τις υποδείξεις των προδιαγρα¬ 
φών του Υ.Χ.Ο.Π. για τη μελέτη. 

4. Τη με αριθ. 15/1985 απόφαση του Κοινοτικού Συμβουλίου Σταυρού. 

5. Την με αριθ. 3/26.2.86 γνωμοδότηση του Συμβουλίου Χ.Ο.Π. 
της Νομαρχίας μας, αποφασίζουμε 

1. Την κατάταξη του οικισμού Κάτω Σταυρός — Σταυρός της 
Λέσβου στις κατηγορίες ΣΤΑΣΙΜΟΣ (αδιάφορος — μικρός). 

2. Καθορίζουμε τα όρια των οικισμών Κ. Σταυρού και Σταυρού 
Λέσβου όπως αυτά φαίνονται στην αεροφωτογραφία 1:5.000 που 
επισυνάπτουμε και ορίζεται από τα σημεία Κ. Σταυρός 1, 2, 3, 9, 14, 
... 20, 1. Σταυρός: 1, 2, 3,...9, 1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181Δ’/3.5.1985 και για τους 
οικισμούς Κ. Σταυρός και Σταυρός είναι άρτια τα γήπεδα που βρίσκονται 
μέσα στα όρια του οικισμού και έχουν ελάχιστο εμβαδό 300 τ.μ. 


β. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Κ. Σταυ¬ 
ρός — Σταυρός Λέσβου όπως αναγράφονται στο συνημμένο δελτίο 
αρχιτεκτονικής αναγνώρισης, από τους όρους αυτούς είναι υποχρε¬ 
ωτικοί αυτοί που ορίζει το Π.Δ. 24.4/3.5.1985 ΦΕΚ 181Δ' 
άρθρο 8 και σύμφωνα με την κατηγορία που ανήκει ο οικισμός 
σαν αδιάφορος, ενδιαφέρων ή αξιόλογος. 

5. α. Πριν από οποιαδήποτε κατάτμηση οικοπέδων εντός των 
ορίων των οικισμών θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ της Νομαρχίας 
ώστε να εξασφαλίζεται η συνέχεια των υπαρχόντων κοινοχρήστων 
χώρων σύμφωνα με τα οριζόμενα στις διατάξεις της παρ. 1 του 
άρθρου 6 του από 24.4.1985 Π. Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Π. Δ/γμα 24.4.1985 (ΦΕΚ 181 
Δ/3.5.1985. 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 4 Μαρτίου 1986 
Ο Νομάρχης 
Ν. ΣΗΦΟΥΝΑΚΗΣ 

